સામગ્રી: કાપડના આ વેપારી ધારાવીમાં રહે છે. અઢી ચોરસ કિલોમિટરના વિસ્તારમાં પથરાયેલી આ ગીચોગીચ વસતિમાં પાંચ લાખ લોકો રહે છે. 

ઑસ્કાર જીતનારી ફિલ્મ 'સ્લમડોગ મિલિયોનેર' અહીં જ બની હતી અને આટલા વિસ્તારમાં ધબકતું જીવન અને વેપાર વિશ્વભરના નિષ્ણાતો માટે અભ્યાસનો વિષય બનતું રહ્યું છે. 











કફ, કોરોના અને કથળતી તબિયત  

સ્થાનિક ડૉક્ટરે તેમને તપાસીને કફસિરપ અને પૅરાસિટામોલ લખી આપી. ત્રણ દિવસ પછી તેઓ નજીકમાં આવેલી સાયન હૉસ્પિટલ પહોંચ્યા, કેમ કે તાવ વધી ગયો હતો અને ખાંસી અટકતી જ નહોતી.

તેમણે જણાવ્યું કે તેઓ વિદેશ કે બહાર ક્યાં પ્રવાસે ગયા નહોતા, તેથી અહીં પણ ડૉક્ટરોએ તેમને વધારે કફસિરપ લખી આપી અને ઘરે મોકલી દીધા.

29 માર્ચે તેઓ ફરી હૉસ્પિટલે પહોંચ્યા, ત્યારે આ વખતે તેમને શ્વાસ લેવામાં પણ તકલીફ પડી રહી હતી.

આ વખતે તેમને દાખલ કરી દેવામાં આવ્યા અને તેમના નમૂના Covid-19 ટેસ્ટ માટે મોકલી દેવાયા.

ત્રણ દિવસ પછી ખ્યાલ આવ્યો કે તેમનો ટેસ્ટ પૉઝિટિવ આવ્યો છે.

તેમની તબિયત વધારે કથળી હતી અને ડૉક્ટરોએ કોશિશ કરી કે Covid-19 દર્દીઓને સારવાર આપતી મોટી હૉસ્પિટલે તેમને મોકલવામાં આવે. પણ ત્યાં સુધીમાં મોડું થઈ ગયું હતું, તે સાંજે તેમનું અવસાન થયું.















મલેરિયા, ડાયેરિયા અને કોરોના 

કાપડના એ વેપારી ધારાવીના પ્રથમ Covid-19 દર્દી હતા. તેમની પડોશમાં ગીચોગીચ મકાનોમાં રહેતી વસતિમાં ડાયેરિયાથી માંડીને મેલેરિયા સુધીની બીમારી કાયમ ફેલાયેલી હોય છે.

બે વ્યક્તિઓ વચ્ચે અંતર રાખવા માટેનું જ્યાં શક્ય જ ના બને તેવી ગીચ ઝૂંપડપટ્ટીમાં કોરોના વાઇરસનો ચેપ થોડા પણ વધારે ફેલાયો હોય તો મુંબઈની બોજ હેઠળની આરોગ્ય વ્યવસ્થા માટે મોટું સંકટ પેદા થાય તેમ છે. 

અધિકારીઓ આ જાણતા જ હતા અને તેથી જ ધારાવીમાં દોડી ગયા અને ચેપ રોકવાની કોશિશમાં લાગી ગયા.

ધારાવીના આ દર્દી નંબર-1 આઠ સભ્યોના કુટુંબમાં રહેતા હતા - પત્ની, ચાર દીકરી, બે દીકરા. ફક્ત 420 ચોરસફૂટનો એક જ રૂમનું તેમનું રહેઠાણ છે.

તબલીગ કનેક્શન 

આ વિસ્તારના આસિસ્ટન્ટ મ્યુનિસિપલ કમિશનર કિરણ દીધાવકર કહે છે, "કુટુંબને પૂછવામાં આવ્યું ત્યારે જણાવ્યું કે હાલમાં તેઓ ક્યાંય બહારગામ ગયા નહોતા. તેઓ માત્ર સ્થાનિક મસ્જિદે ગયા હતા." 

આ જ વિસ્તારમાં તેમનું અન્ય એક મકાન પણ છે, ત્યાં પાંચ લોકો રહેતા હતા, જે દિલ્હીથી પરત આવ્યા હતા. દિલ્હીમાં તેઓ માર્ચ મહિનામાં તબલિગી જમાતના કાર્યક્રમમાં ભાગ લેવા ગયા હતા.

આ ધાર્મિક...\nઅગાઉની સામગ્રીનો સારાંશ નીચે મુજબ કરી શકાય છે:
મુંબઈ શહેરની ગલીકૂંચીવાળી ઝૂંપડપટ્ટીમાં રહેતા 56 વર્ષના એક આઘેડ 23 માર્ચે ડૉક્ટરને તબિયત બતાવવા ગયા હતા. તેમને તાવ આવ્યો હતો અને ગળું ખરાબ થઈ ગયું હતું.